FN's Permanente Forum for Oprindelige Folks Anliggender
FN's Permanente Forum for Oprindelige Folks Anliggender (UNPFII – United Nations Permanent Forum on Indigenous Issues) er et rådgivende organ for FN, der behandler spørgsmål der vedrører verdenens oprindelige folk. Rådet rapporterer til FN's økonomiske og sociale råd (ECOSOC). Organisationen blev dannet ved en afstemning til FN-konferencen om menneskerettigheder i Wien, 1993. Rådet blev oprettet i år 2000.

Grønland og Kongeriget Danmark støtter arbejdet i FN’s Permanente Forum for Oprindelige Folks Anliggender (UNPFII), hvor Grønland deltager til de årlige sessioner.

Grønlændere eller Inuit i Grønland, har Dansk indfødsret samt Unionsborgerskab i EU og har siden 1997 haft status som et oprindeligt folk indenfor statens grænser i Kongeriget Danmark

Oversigt 
 FN's Permanente Forum UNPFII er et forum for oprindelige folk og stammefolk i hele verden.
 Der findes over 370 millioner oprindelige folk og stammefolk i ca. 70 lande verden over.

Mandat 
Forumet har mandat til, at diskutere spørgsmål der vedrører oprindelig folk og stammefolk i relation til social udvikling, kultur, miljø, uddannelse, sundhed og menneskerettigheder.

Forummet skal:
 give råd og anbefalinger til FN's økonomiske og sociale råd og til forskellige programmer, fonde og organisationer indenfor FN-systemet;
 Øge bevidstheden om og forbedre integrationen og integrationen af aktiviteter tilknyttet oprindelige folk;
 Forberede og sprede information om disse områder.

Medlemmer 
16 uafhængige eksperter udnævnes i en 3-årig periode. Ved afslutningen af valgperioden kan de genvælges eller genudnævnes til den kommende periode.

Af de 16 medlemmer er 8 nomineret af medlemslandenes regeringer og 8 nomineres direkte af oprindelige folks organisationer. Regeringsvalgte medlemmer vælges af FN's økonomiske og sociale råd på baggrund af, i hvilken grad de forskellige regionale grupper er repræsenteret. De nominerede af oprindelige folks organisationer udnævnes af præsidenten for ECOSOC, der repræsenterer de syv sociokulturelle regioner, for at sikre en repræsentativ dækning af verdens oprindelige folk.

Medlemmer af Det Permanente Forum, Januar 2020 til December 2022

Sessioner 
Hidtil har følgende sessioner været afholdt:

 Første session: Maj 2002 i FN's hovedkvarter i New York.
 Anden session: Maj 2003 i FN's hovedkvarter i New York; tema var "Børn og unge blandt oprindelige folk".
 Tredje session: Maj 2004, ved FN's hovedkvarter i New York; tema var "Kvinder blandt oprindelige folk".
 Fjerde session: Maj 2005 i FN's hovedkvarter i New York; temaet var "2015-målene og oprindelige folk" med fokus på det første årtusindmål om at udrydde ekstrem fattigdom og sult, og det andet mål, der er at sikre grundlæggende uddannelse for alle.
 Femte session: Maj 2006 i FN's hovedkvarter i New York; tema var "FN's årtusindudviklingsmål og oprindelige folk: omdefinerer millenniumudviklingsmålene".
 Sjette session: Maj 2007 i FN's hovedkvarter i New York; temaet var «Territorier, landområder og naturressourcer».
 Syvende session: April 2008
 Ottende session: Maj 2009
 Niende session: Maj 2010
 Tiende session: Maj 2011
 Ellevte session: Maj 2012

Første årti (1995-2004) 
Det første internationale årti for oprindelige folk i verden blev kaldt "Oprindeluge folk: partnerskab i aktion" og blev oprettet af FN's Generalforsamling med beslutningen
48/163  , og havde som hovedmål at styrke det internationale samarbejde om at løse de oprindelige folks problemer inden for områder som menneskerettigheder, miljø, udvikling, sundhed og uddannelse.

Andet årti (2005-2015) 
Det første internationale årti for verdens oprindelige folk kaldes «Partnership for Action and Dignity», og blev oprettet af FN's generalforsamling ved d. 59. session,  . Handlingsplanen blev vedtaget ved d. 60. session.

Målene for det andet årti er:
 Fremme ikke-diskrimination og inklusion
 Fuld og faktisk deltagelse i beslutninger
 Omdefinere udviklingspolitik baseret på en vision om lighed
 Vedtage en målrettet politik, der lægger vægt på særlige grupper (kvinder, børn og unge)
 Udvikle stærke overvågningsmekanismer og afklare ansvar for at beskytte oprindelige folks rettigheder

Regionale grupper 
De fem regionale grupper i lande som FN benytter sig af er:
 Afrika
 Asien
 Østeuropa
 Latin-Amerika og caribien
 Vesteuropa og øvrige andre lande.

De syv socio-kulturelt regionale grupper er:
 Afrika
 Asia
 Central- og Syd-Amerika samt Caribien
 Arktis
 Øst-Europa, Rusland, Centralasien og Transkaukasus
 Nord-Amerika
 Stillehavet

Se også 
 Konventionen om oprindelige folk og stammefolk, 1989 (ILO 169)
 FN's Erklæring om Oprindelige Folks Rettigheder
 Konventionen om Oprindelige Folk og Stammefolk
 Folkeret

Kilder og henvisninger 

 FN's Permanente Forum for Oprindelige Folk (UNPFII) 
 Etableringen af FN's Permanente Forum for Oprindelige Folk – ECOSOC resolutionen 2000/22 
 Udtalelser fra 2006
 FN's Permanente Forum for Oprindelige Folk – Historie
 Inter-Agency Support Group for sager der vedrører Oprindelige Folk  (IASG)

Permanente Forum for Oprindelige Folks Anliggender
Urfolk
Menneskerettigheder
Grønlands politik
Danmarks politik